OzLabs/hebrew-wiki-articles huggingface dataset:
צ'ארלס פרייז'ר

צ'ארלס פרייז'ר (באנגלית: Charles Frazier; נולד ב-4 בנובמבר 1950) הוא סופר אמריקאי.

==ביוגרפיה==

צ'ארלס פרייז'ר נולד וגדל באשוויל בקרוליינה הצפונית. בעל תואר דוקטור בלשון אנגלית מאוניברסיטת קרוליינה הדרומית. חי עם אשתו ובתו בראלי, שם הוא עוסק בגידול סוסים.

ספרו הראשון "קולד מאונטן", שראה אור ב-1997, מתאר את מסעו של אינמן, עריק מצבא הקונפדרציה לקראת סוף מלחמת האזרחים האמריקנית, אל ביתו בקולד מאונטן ואל אהובתו המחכה לו שם. הספר עטור השבחים זכה בפרס "National Book Award", והוא מבוסס על סיפור היסטוריה מקומית שמועברת מדור לדור במשפחתו. בשנת 2003 עובד הרומן לסרט קולנוע על ידי הבמאי אנתוני מינגלה.

הספר תורגם לעברית בשם "בחזרה אל קולד מאונטן" על ידי ליה נירגד והופיע בהוצאת עם-עובד ב-1999.

==קישורים חיצוניים==

קטגוריה:בוגרי אוניברסיטת קרוליינה הדרומית
קטגוריה:סופרים אמריקאים
קטגוריה:אמריקאים שנולדו ב-1950
סמירנוף

סמירנוף (Smirnoff) היא וודקה אמריקנית שמקורה ברוסיה. היא הומצאה בשנת 1860 על ידי פיוטר סמירנוב. סמירנוף הייתה הוודקה הראשונה שבתהליך הזיקוק שלה השתמשו בפחם פעיל.

בשנת 1886 הייתה סמירנוף לוודקה הרשמית של בית המלוכה הרוסי ושל הצאר. בשנת 1910 מת פיוטר ואת החברה קיבל בנו ולדמיר סמירנוב. לאחר המהפכה הקומוניסטית עזבה החברה את ברית המועצות וסמירנוב ניסה לשווק את המשקה באירופה. בתחילה נדד המפעל לטורקיה ומשם לצרפת. המשקה החל להימכר גם באירופה שעד אז וודקה לא הייתה נפוצה בה. בצרפת שינה המשקה את שמו מסמירנוב לסמירנוף כדי להקל על ההגיה הצרפתית.

בשנת 1934 נמכרה החברה לאמריקני בשם רודולף והמפעל עבר לארצות הברית. בשנת 1997, לאחר מיזוג של מספר חברות, נוצרה חברת דיאג'יו (Diageo), והיא הבעלים של סמירנוף היום.

מסופר שכאשר המשווק של סמירנוף רצה להכניס את הוודקה למועדונים בתחילת דרכה בארצות הברית הוא התקשה בתהליך ואז, כתרגיל שיווקי, הוא הלך למועדונים המוכרים והידועים ביותר וביקש מהברמנים להצטלם מוזגים סמירנוף לכוסות ולשייקרים, לאחר מכן הוא פנה למועדונים הפחות ידועים וטען שכל המועדונים הידועים משתמשים בוודקה שלו, כראיה הוא הראה את התמונות, עקב כך בעלי המועדונים הפחות ידועים השתכנעו, קנו את הוודקה וכך סמירנוף התחילה את דרכה בארצות הברית.

==קישורים חיצוניים==

* 
* 
* [http://www.diageo.com/ Diageo] האתר של חברת דיאגו
* 

קטגוריה:וודקה
קטגוריה:מותגי דיאג'יו
שלמה שפירא (משורר)

שלמה שפירא (נולד ב-1938) הוא משורר, מבקר ופובליציסט ישראלי.

שפירא עלה לישראל בשנת 1951 מעיראק. הוא עבד כביולוג באוניברסיטת תל אביב והחל לכתוב שירה ומאמרים בשנות ה-80. ספר השירים האחרון יצא לאור בסוף 2005. זהו ספר שירים אשר תורגם לערבית על ידי סמיר נקאש.
יותר ממאה וחמישים כתבות פורסמו בעיתון "הצופה".

==ספריו==
* 1988 - "אררט" בהוצאת עקד
* 1991 - "ערך מוחלט" בהוצאת עקד
* 1996 - "וידוי מודרני" בהוצאת ספריית פועלים
* 2006 - "קות אל-טיור" (לחמו של ציפור) בהוצאת אגודת האקדמאים יוצאי עיראק- שירים בערבית שתורגמו מן העברית על ידי סמיר נקאש.
* 2007 - "הבוסתן" בהוצאת אגודת האקדמאים יוצאי עיראק- קובץ סיפורים בעברית בתרגום לערבית על ידי סמיר נקאש.

==קישורים חיצוניים==
* 
* [http://shlomoshapira.blogspot.com שלמה שפירא, בלוג של משורר - הבלוג החדש, בלוג של משורר (בלוגספוט) ]
* [https://web.archive.org/web/20190701110653/http://israblog.nana10.co.il/blogread.asp?blog=292694 שלמה שפירא (1938), בלוג של משורר - הבלוג הישן (ישרא-בלוג) ]

--46.210.80.162 14:45, 31 במאי 2014 (IDT)

קטגוריה:משוררים ישראלים
קטגוריה:עולים בשנות ה-1950
קטגוריה:ישראלים שנולדו ב-1938
הפדרציה הבין-לאומית לסקי

הפדרציה הבין־לאומית לסקי (בצרפתית: Fédération Internationale de Ski, בראשי תיבות: FIS) היא הגוף העליון המנהל את ענף הסקי בעולם. היא נוסדה ב-2 בפברואר 1924, במהלך אולימפיאדת החורף הראשונה שנערכה בשאמוני צרפת, ועם ייסודה היו חברות בה 24 מדינות. חברות בפדרציה 123 מדינות, לרבות ישראל.

נשיא הפדרציה הבין־לאומית לסקי הוא ג'אן פרנקו קספר, לשעבר המזכיר הכללי, והמזכירה הכללית הנוכחית היא שרה לואיס.

כיום מושבו של הארגון הוא בשווייץ.

הפדרציה הבין־לאומית לסקי מארגנת את אליפויות העולם לסקי, המתקיימות בדרך כלל פעם בשנתיים, ואת סבב הגביע העולמי בענפי הסקי השונים, וכמו כן אחראית על הארגון המקצועי של תחרויות הסקי באולימפיאדת החורף.

==ענפי הסקי שמאורגנים על ידי FIS==

* סקי אלפיני
* קפיצות סקי
* סקי למרחקים (קרוס קאנטרי)
* סקי נורדי משולב
* סנובורד
* סקי חופשי (Freestyle)
* טלמרק
* סקי מהירות
* סקי דשא

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סקי
קטגוריה:פדרציות ספורט
נסך

ניסוך מים כמנחה ל[[וישנו, המאה ה-17]]
[[שמאן בוריאטי מנסך חלב לרוחות האזור, 2012]]
נסך הוא פולחן של מזיגת משקה, לרוב אלכוהולי, כמנחה לאלים. טקסי פולחן כאלו היו נפוצים בדתות עתיקות ובתרבויות שונות.

== בהיסטוריה ==
ביוון העתיקה נהוג היה לפני משתאות לשפוך יין על הרצפה כמחווה לאל. במיתולוגיה היוונית אי-הצעת יין לאל נחשבה לעלבון.

==ביהדות==
קיומם של נסכים מוזכר בתנ"ך כבר בספר בראשית: 

===בבית המקדש===

בעת הקרבת הקורבנות נהגו לשפוך יין או נוזל אחר על המזבח או על הארץ. מעשה פולחני זה הוא הַנִּיסוּךְ. כמויות היין לנסך מוגדרות בתורה, והן משתנות בהתאם לסוג הבהמה שמקריבים עם הנסך. במשנה מסופר על טקס 'ניסוך המים' בחג הסוכות בבית המקדש השני.

=== איסור יין נסך ===

בהלכה 'יֵין נֶסֶךְ' הוא כינוי ליין שנתנסך לעבודה זרה. יין זה אסור בשתייה או בהנאה. בתרבויות רבות נוהגים לְנַסֶּך יין לכבוד האלים באירועים חגיגיים שונים, ולא רק בשעת הקרבת קורבן. לכן תיקנו חכמים שכל יין שגוי נגע בו או שהיה ברשותו ללא השגחה, יש לחשוד כי הגוי ניסך אותו לאליליו, וגם הוא אסור בשתייה ובהנאה.

==לקריאה נוספת==
* רמי ערב, "אל תסתכל בקנקן אלא בכל המכלול: עדויות לנסך המים בבית צידה", ארץ ישראל - ספר אמנון בן תור, כרך ל הוצאת החברה לחקירת ארץ ישראל ועתיקותיה, עמ' 369-357

== קישורים חיצוניים ==

* 
* 

קטגוריה:יין
קטגוריה:אנתרופולוגיה של הדת
סקי מהירות

סקי מהירות הוא ענף של ספורט חורף בו המתחרים גולשים במורד גבעה תלולה במסלול ישר לחלוטין כאשר המטרה האחת והיחידה שלהם היא להגיע למהירות הגבוהה ביותר. 
זהו ענף עם פופולריות נמוכה יחסית, ועם מספר קטן מאוד של אתרים שמסוגלים לארח אירוע כזה. בין האתרים בהם נערכים אירועים כאלה ניתן למצוא את בריי-צ'רוויניה באיטליה, Goldeck באוסטריה, Sun Peaks בקנדה ועוד מספר מצומצם של אתרים, סך הכול כשלושים אתרים בלבד בעולם כולו. רוב האתרים ממוקמים בגובה רב כדי לצמצם את חיכוך האוויר ולהגדיל מהירות.
אירועי הענף הזה מאורגנים על ידי פדרציית הסקי הבינלאומית.
ענף זה נחשב לענף הספורט הלא מוטורי השני במהירותו, הענף היחידי המהיר יותר הוא צניחה חופשית. ענף זה אינו כלול בתוכנית של אולימפיאדת החורף, אולם הוא היה ענף ראווה באולימפיאדת אלברוויל (1992).

==ציוד==
המתחרים משתמשים בציוד מיוחד על מנת לצמצם את החיכוך עם האוויר וכן על מנת להגן ככל הניתן על המתחרה במקרה של נפילה שעשויה להיות קטלנית מאוד במהירות הללו.
מגלשי הסקי הם ארוכים מאוד ורחבים, האורך נע בין 2.2 מ' ל-2.4 מ'. למגלשי הסקי יש נעילה חזקה במיוחד כדי למנוע מהם להשתחרר מהמגפיים בעקבות הלחץ האדיר המופעל עליהם במהירויות הללו. הספורטאים חובשים קסדה אווירודינמית במיוחד, וחליפות לטקס מצופות פוליאוריתן כדי להקטין את החיכוך עם האוויר. החליפות גם מרופדות מריפוד לא דליק מאחר שנפילה במהירות כה גבוהה עשויה לשרוף את הגולש, אפילו שמדובר בשלג. בנוסף יש לגולשים ריפוד במפרקים כדי להגן עליהם ככל האפשר במקרה של נפילה. 

==המסלול והתחרות==
אורכו של המסלול הוא קילומטר. 400 המטרים הראשונים מיועדים לצבירת מהירות. ב-100 המטרים הבאים מודדים את מהירות הגולש, ושאר 500 המטרים משמשים להאטה ועצירה. החוקים פשוטים - מי שהגיע למהירות הגבוהה ביותר הוא המנצח.

==שיאי עולם==
השיאים נקבעו ב-26 במרץ 2016, תחת חוקי FSV (France Ski de Vitesse) במסלול Vars שבצרפת.
* גברים - Ivan Origone (איטליה), 254.958 קמ"ש
* נשים - Valentina Greggio איטליה), 247.083 קמ"ש

חשוב לציין שהמארגנים מקצרים ומאריכים את המסלול על מנת לשלוט במהירות הסופית מאחר המטרה העיקרית בספורט זה היא לנצח את המתחרים האחרים.

==קישורים חיצוניים==

* 

קטגוריה:סקי
מבראשית

תנועת מבראשית הייתה תנועה חברתית ועמותה אשר הציבה לעצמה מטרה "לחשוף את המכנה המשותף של כל בני העם היהודי סביב ערכי מורשת המוסר והצדק היהודי" ולייצר עשיה משותפת בין דתיים וחילונים התנועה הוקמה בשנת 2002 על ידי הרב מרדכי אלון. המנכ"ל הראשון היה אבי וורצמן. המנכ"ל השני היה יקי מנדלסון (2008–2012) ולאחריו כיהן כמנכ"ל אורי כהן, שהקים תחת העמותה את פעילות מסע ישראלי שהפכה לפעילות הדגל של העמותה. ב-2017 הפסיקה התנועה לפעול בבתי הספר ולהוציא את הדף השבועי, ושינתה רשמית את שם העמותה ל"מסע ישראלי".

==הדף השבועי ופעילות חינוכית==
בסיס הפעילות של התנועה נערך סביב "הדף השבועי", אשר הוציאה התנועה. בעבר התנועה הוציאה מדי שבוע ארבעה סוגי עלונים שנקראים "הדף השבועי": לחינוך הממלכתי דתי, לחינוך הממלכתי, לגיל הרך (גם לממ"ד וגם לממלכתי) ולחו"ל. כמו כן התנועה הוציאה לאור את סדרת "תכלת מרדכי" העוסקת בענייני פרשת השבוע.

מעבר לכך, התנועה קיימה פעילויות שונות בבתי-ספר במהלך השנה אשר מיועדות להורים ולילדים וערכה כנסים ארציים, כדוגמת:
*העליאדה - אירוע הבאת ביכורים לירושלים. ילדים והורים מכל הארץ ומכל הציבורים מגיעים לירושלים לקראת חג השבועות ומביאים עמם "ביכורים" (חבילות אשר כוללות מצרכי מזון ודברים נוספים) אשר מחולקים לארגוני חסד שונים.
*סליחות מבית אבא - הוא אירוע סליחות מרכזי של הורים וילדים במסגרתו הם מגיעים לירושלים, מסיירים ברובע היהודי ומסיימים באמירת סליחות ברחבת הכותל.

== מסע ישראלי ==
* מסע ישראלי - בשיתוף עם אגף של"ח במשרד החינוך נערך בעיקר בבתי-ספר ממלכתיים תיכוניים. צוות המסע כותב ביחד עם צוות בית הספר תוכנית ייחודית, על פי מאפייני בית הספר. בתוכנית: מסע בן שבוע שלם ברחבי ארץ ישראל, התורם להכרת הארץ ונופיה כמו גם לרכישת ערכים. המסע נחתם בתוכנית שבת ייחודית וביחידות סיכום.

==תקציב==
משנת 2010 עד 2015 קיבלה העמותה תקציבים ממשרד החינוך בגובה 92 מיליון שקל. כמו כן העמותה גבתה תשלומי הורים עבור פעילויותיה ותרומות נוספות מתורמים פרטיים.

איש העסקים מרק בלזברג, בנו של סמואל בלזברג , מכהן כחבר בעמותה והוא אחד התורמים המשמעותיים לפעילותה.

== קישורים חיצוניים ==
* בארכיון האינטרנט
*

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגונים דתיים בישראל
קטגוריה:ארגוני חינוך
קטגוריה:תרבות יהודית בישראל
דלתא (אות)

דלתא או דלתה (אות גדולה: &Delta;, אות קטנה: &delta;) היא האות הרביעית באלפבית היווני. ביוונית מודרנית מבוטאת האות כפי שדל"ת רפה בוטאה בעבר בעברית (/ð/ :IPA – כצירוף th במילה האנגלית brother), אולם ביוונית עתיקה בוטאה האות כדל"ת דגושה.
בספרות יווניות מסמלת האות את המספר 4.

==התפתחות של האות==
האות התפתחה לאות הלטינית D ולאות הקירילית Д.

==שימושי האות &Delta;==
* במתמטיקה ופיזיקה האות מסמלת הפרש (לא בהכרח אינפיניטסימלי) בגודל מסוים. למשל: <math>\ \Delta x = x_2 - x_1 </math>
*האות מסמנת גם את הדיסקרימיננטה של משוואות ריבועיות.
* האות מסמלת את חלקיקי דלתא מבין החלקיקי הבאריון.
*במתמטיקה, עקב ריבוי המושגים ומספרן הסופי של האותיות, ישנן ואריאציות על האות, ככתיבתה הפוך לסימון האופרטור הווקטורי נבלה, שלו שימושים פיזיקליים רבים, ובהם הגרדיאנט, הלפלסיאן וההמילטוניאן.
*ברפואה, הדלתא מסמלת את הזן ההודי של נגיף הקורונה, ישנם וריאנטים של הקורונה המסומלים באותיות יווניות שונות בפרט.
* המילה דלתא משמשת ככינוי למישור סחף בשפך נהר שצורתו משולשת, בשל צורתה של האות הדומה לתצורה הגאוגרפית.

==שימושי האות δ==
* בגאומטריה אוקלידית, האות מציינת זווית.
* בחשבון וריאציות, האות דלתא מציינת ביצוע וריאציה אינפיניטסימלית לפונקציה.
* באנליזה וקטורית ואנליזה פונקציונלית:
** הדלתא של קרונקר <math>\ \delta_{m n}</math>, כאשר m ו-n מספרים שלמים, שווה ל-1 רק אם m=n אחרת היא שווה 0.
** הדלתא של דיראק <math>\ \delta(x-y)</math> כאשר x ו-y מספרים ממשיים היכולים להשתנות ברציפות, שווה ל"אינסוף" כאשר x=y ושווה ל-0 אחרת. זוהי התפלגות חשובה במתמטיקה ובייחוד בפיזיקה.
* בחשבון אינפיניטסימלי, האות דלתא משמשת כרדיוס של סביבה, קטנה "כרצוננו".
* באסטרונומיה, האות מסמלת את הכוכב הרביעי בעוצמתו במערכת כוכבים.
* במסחר באופציות:
** האות דלתא מייצגת את הרגישות של מחיר הנגזר ביחס לערך נכס הבסיס.
* האלקטרושליליות היחסית של חלקיק יסודי מול שאר החלקיקים של מולקולה, למשל חלקיק δ− הוא בעל מטען "שלילי יותר" מחלקיק δ+.

==קישורים חיצוניים==

קטגוריה:אותיות ביוונית
קטגוריה:4 (מספר)
מכבי באר שבע

סמל קבוצה ישן בתקופתה כ"מכבי באר שבע/לי"
מכבי באר שבע היא קבוצת כדורגל ישראלית מהעיר באר שבע, המשחקת בליגה ב' דרום'. הקבוצה מארחת את משחקיה הביתיים במגרש רייסר. 

למועדון קיימת מחלקת נוער המורכבת מבית ספר לכדורגל, קבוצות טרומים, ילדים נערים ונוער. 

== היסטוריה ==
המועדון הוקם בשנת 1950 ומעולם לא שיחק בליגה הראשונה. לקבוצה מספר אוהדים מועט ביותר בשל יריבתה העירונית הפועל באר שבע, אשר משחקת שנים רבות בליגות הבכירות ונאהדת על ידי רוב כמעט מוחלט מתושבי באר שבע.

בתחילת העשור הראשון של המאה ה-21 עלתה הקבוצה 3 ליגות תוך 4 שנים. היא עלתה מליגה ב' לליגה א' בשנת 2002, המשיכה לליגה הארצית בשנת 2004, וכעבור עונה אחת עלתה לליגה הלאומית. 

בעונת שיחקה הקבוצה בליגה הלאומית וכעבור עונה אחת נשרה בחזרה לליגה הארצית.

עונת הייתה עונה קשה ורעה במיוחד בשביל הקבוצה, כאשר ירדה לליגה א'. ירידתה הוכרזה רשמית כבר בסיום המחזור ה-27, כאשר הובסה בחוץ 3-0 על ידי סקציה נס ציונה, והפער בינה לבין המקום העשירי אשר מוביל להישארות בליגה עמד על 19 נקודות, כאשר 18 נשארו בקופה. בזאת הצטרפה קבוצת מכבי באר שבע לרשימה ארוכה של מועדוני כדורגל קטנים אשר פרחו ועלו ליגות רבות במספר שנים קטן ומיד לאחר מכן הידרדרו בחזרה לליגות הנמוכות.

בסיום עונת הקבוצה עלתה לליגה הלאומית בעקבות שינוי מבנה הליגות, לאחר ניצחון 0-1 על הפועל קטמון ירושלים במחזור האחרון.

בסיום עונת נשרה שוב לליגה א', לאחר שסיימה במקום ה-15 והלפני אחרון בליגה הלאומית.

בסיום עונת הייתה אמורה הקבוצה לרדת לליגה ב', לאחר שנוצחה בפלייאוף על ידי הפועל הוד השרון, אך בעקבות פירוקה של קבוצת מכבי עירוני בת ים, נשארה מכבי באר שבע בליגה א'. 

בסיום עונת ירדה לליגה ב', לאחר שסיימה במקום ה-15 והלפני האחרון, ולאחר 13 שנה בשלוש הליגות הראשונות.

בסיום עונת שרדה הקבוצה בליגה ב'. במהלך עונה זאת הועברה הקבוצה לבעלות חדשה.

בתחילת עונת יצאה הקבוצה לדרך חדשה תחת חזון של "יצירת בית לשחקנים מקומיים", כאשר סגל הקבוצה בוסס רק על שחקנים מהעיר באר שבע, הקבוצה סיימה את העונה במקום ה-6.

בסיום עונת 2017/2018, נשרה הקבוצה לליגה ג'. בעונת 2018/2019 ו 2019/2020 סיימה קבוצה במקום ה-3 וה-4 בליגה ג' דרום.

בסיום עונת 2020/2021 העפילה הקבוצה בחזרה לליגה ב' דרך משחקי המבחן כשניצחה במשחק המכריע בדרבי את מועדון ספורט באר שבע 0-3.

בעונת 2022/2023 נשרה בקבוצה לליגה ג' לאחר שסיימה את העונה במקום האחרון ביחד עם הפועל אשקלון.

==קישורים חיצוניים==

* 

קטגוריה:קבוצות כדורגל ישראליות
באר שבע
קטגוריה:באר שבע: מועדוני ספורט
קטגוריה:קבוצות כדורגל שהוקמו ב-1950
זטא

זטא - באות גדולה: Ζ, ובאות קטנה - ζ היא האות השישית באלפבית היווני.
בספרות יווניות האות מסמלת את המספר 7.

בניגוד לאותיות היווניות אשר קדמו לה בסדרן באלפבית היווני, אות זו לא לקחה את שמה מהאות הפיניקית ממנה היא נבעה (האות ז) אלא נקראת בשם יווני עם סיומת "אטה". האות הגדולה גם התפתחה לאות Z הלטינית, אך בניגוד לזטא, צורתה של האות הקטנה של האות Z זהה לצורתה של האות הגדולה (z).

==הגייה==

ביוונית מודרנית האות נהגית כזי"ן (/z/ :IPA). הצירוף τζ נהגה כ-דְּזְ, כמו בשם חַאדְּזִידַאקִיס.

ישנה מחלוקת בין מלומדים בדבר ההגייה של האות ביוונית עתיקה.
מרבית המלומדים סבורים כי האות נהגתה כצליל "זְדְּ" (כמו במילה "מאזדה"). ראיה לטענה זו ניתן למצוא בשם העיר אשדוד העתיקה, לדוגמה - שם הפוליס ביוונית היה ἄζοτος - אזוטוס, אולם שם זה יישמע הרבה יותר קרוב למקור, אשדוד, אם מתבססים על הגישה לעיל - אסדוטוס (וההבדל בין ש ל-ס מוכר גם במקרים אחרים - למשל גרש-גֶרַסַה, ירושלים-היֶרוסַלימון וכו'.) אחרים סבורים כי ההגייה הייתה "צ". ההגייה המודרנית נקבעה כבר בתקופה ההלניסטית (אבל שרידים להגייה העתיקה ייתכן שקיימים גם אז - כמו בדוגמה לעיל, שָם שֶם העיר ניתן לה בוודאי בתקופה ההלניסטית ולא לפניה), והמחלוקת היא לגבי התקופות שקדמו לה.

==שימושים==
*במיתולוגיה היונית, זטא היא סמלו של הפייסטוס אל הנפחים.
* במתמטיקה, האות מסמלת את פונקציית זטא של רימן.
* בדינמיקה של פולימרים, האות מסמלת חיכוך בין פולימרים.
* בפיזיקה של הזורם, האות מסמלת ערבליות (נטייה של זורם לפתח סיבוב).
* באסטרונומיה, האות מסמלת את הכוכב השישי בעוצמתו במערכת כוכבים.

== התפתחות של האות ==
האות התפתחה לאות הלטינית Z, שמזכירה בצורתה זטא גדולה (אם כי בניגוד לזטא, האות Z הקטנה זהה בצורתה לאות הגדולה), ולאות הקירילית З, שמזכירה בצורתה את הספרה 3.

==קישורים חיצוניים==

קטגוריה:אותיות ביוונית
קטגוריה:7 (מספר)
גישה ישירה

גישה ישירה לעומת [[גישה סדרתית]]
גישה ישירה (באנגלית: Random access) היא שיטת גישה לאמצעי לאחסון מידע, שבה ניתן לגשת למידע המאוחסן מבלי לסרוק או לחלוף על פני המידע המופיע לפניו או אחריו. לדוגמה, תקליט מתאפיין בגישה ישירה מכיוון שניתן להגיע לכל נקודה על פניו על ידי הזזת המחט. לעומת זאת, הגישה למידע המאוחסן בקלטת וידאו היא סדרתית ולכן יש להריץ את הסרט שבקלטת קדימה או אחורה כדי להגיע לנקודה מסוימת. דוגמה נוספת היא מגילה לעומת ספר.

לעיתים קוראים לשיטת גישה זו גם גישה אקראית (בתרגום מאנגלית), בשל שיטת הגישה המאפשרת לגשת לכל מיקום אקראי באמצעי האחסון.

במבני נתונים גישה ישירה היא היכולת לגשת לאיבר ה-N בזמן קבוע. מבני נתונים מעטים מאפשרים זאת מלבד מערכים ודומיהם, ואלגוריתמים רבים, בהם מיון מהיר וחיפוש בינארי, נסמכים על תכונה זו כדי לבצע את פעולתם באופן יעיל. מבני נתונים אחרים, דוגמת רשימה מקושרת ומחסנית, מוותרים על גישה ישירה לטובת יעילות בהכנסה, במחיקה ובחיפוש.

== ראו גם ==
* זיכרון גישה אקראית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:התקני אחסון נתונים
עופר בדיחי

עופר בדיחי, זמר ישראלי ירושלמי אשר החל את דרכו בסוף שנות ה-80 כזמר במועדוני לילה בעיר.

לכתיבת אלבומו הראשון, "רחוק מעינייך" אשר יצא לאור בשנת 1989, נרתמו כותבים מרכזיים בז'אנר המוזיקה המזרחית כגון: עוזי חיטמן, אביהו מדינה ומשה נגר. באלבום חידש בדיחי שני שירים שביצע זוהר ארגוב במקור: "יפה האהבה" ו"כמו שיכור". את שירי האלבום עיבדו יגאל חרד ואריה ברקוביץ'.

בשנת 1990, הוציא בדיחי את אלבומו השני, "אהבה חדשה", ממנו בלטו: שיר הנושא (מילים: יוש גרנות, לחן: משה נגר), "שיר למזכרת" (מילים ולחן: משה נגר) ו-"שר ומאושר" (מילים ולחן: דני שושן). הגיטריסט משה בן-משה ('בן-מוש') ניגן ועיבד את כל שירי האלבום.

ב-1993 הוציא בדיחי את אלבומו השלישי והאחרון "מלך הלילה", אשר כלל את הלהיט הגדול "נחש העיר" (מילים ולחן: דני שושן) וכן את "יחפנית" ו"שלכת" (מילים ולחן: משה נגר) את שירי האלבום עיבד יניב שושן, בנו של היוצר המרכזי באלבום - דני שושן. בסוף השנה החליט בדיחי לפרוש מעולם הזמר על מנת לשמור על שלמות משפחתו.

ביוני 2015 חזר עם שיר חדש “מה זאת אהבה“ שכתב והלחין דני שושן. השיר הוקלט לפרויקט שיזם המפיק ניסים בן חיים, לזכר בתו רבקה, שנרצחה בפיגוע בירושלים

==קישורים חיצוניים==

* 

קטגוריה:זמרים השרים בעברית
קטגוריה:זמרי מוזיקה מזרחית ישראלים
חוק מעמד ותיקי מלחמת העולם השנייה

ותיקי מלחמת העולם השנייה בפגישה עם [[נשיא רוסיה ולדימיר פוטין, בעת ביקורו בירושלים בשנת 2005]]
ראובן ריבלין עם יורי רודינסקי בן 101, מוותיקי הצבא האדום שלחם במלחמת העולם השנייה. יולי 2018
חוק מעמד ותיקי מלחמת העולם השנייה, התש"ס-2000 קובע כי ותיקי מלחמת העולם השנייה (המכונים "וֵּטֵרָנִים") שהם אזרחי ישראל ותושביה זכאים להכרה על פועלם וגבורתם במלחמה בנאצים ומעניק להם מספר הטבות: סיוע בתשלום שכר דירה, תרופות מוזלות, פטור מאגרת הרדיו והטלוויזיה ומענק שנתי בגובה 15% מהשכר הממוצע במשק.

ותיק מלחמת העולם השנייה לפי הוראת החוק הוא מי שבזמן מלחמת העולם השנייה היה בשירות פעיל באחד מצבאות בעלות הברית, או במחתרות שנלחמו בנאצים, או מי שהוכר על ידי שלטונות ברית המועצות כמגן העיר לנינגרד בזמן המצור עליה.

הרקע לחקיקת החוק הייתה דרישה מטעם ברית ותיקי מלחמת העולם השנייה שנלחמו בנאצים שהוקמה ב-1977 על בסיס מועדוני וטרנים שהוקמו טרם לכך והעלייה מברית המועצות לשעבר בשנות התשעים, שבמסגרתה עלו לישראל ותיקי מלחמה רבים. החוקים לא הכירו אז בשירותם במסגרת הצבא האדום. החוק אינו עוסק רק במתן סיוע וזכויות מיוחדות אלא גם מורה להקים מפעל זיכרון להנצחת הלוחמים נגד הנאצים.

בחוק זה נכלל גם תיקון עקיף לחוק זיכרון השואה והגבורה – יד ושם, הקובע את 9 במאי כיום הניצחון על גרמניה הנאצית. ביולי 2017 הוחלף סעיף זה בחוק יום הניצחון על גרמניה הנאצית, התשע"ז–2017.

==ראו גם==
* מוזיאון הלוחם היהודי במלחמת העולם השנייה
*אות הלוחם בנאצים

==קישורים חיצוניים==

* 
* 
* [https://www.nevo.co.il/law_html/Law01/280_001.htm חוק מעמד ותיקי מלחמת העולם השנייה] באתר "נבו"
* [https://web.archive.org/web/20130128075529/http://www.jwmww2.org/show_item.asp?itemId=38&levelId=58493&itemType=0 טבלת המגויסים היהודים] באתר מוזיאון הלוחם היהודי במלחמת העולם השנייה
* תמונות וטרנים | [http://www.apimages.com/metadata/Index/Mideast-Israel-Jewish-Vets/3eb1bcc9d0924f8aa359a0cbc791b372/15/0 מקבץ 1] | [http://www.apimages.com/metadata/Index/Mideast-Israel-Jewish-Vets/09cfc231a7844705a4bd09ffc2e78ecc/16/0 מקבץ 2] | צלם: עודד בלילטי, 2013, ארכיון התצלומים של AP

==הערות שוליים==

מעמד ותיקי מלחמת העולם השנייה
קטגוריה:הכנסת החמש עשרה: חקיקה
קטגוריה:ישראל: ותיקי צבא ומלחמה
קטגוריה:אנשי צבא במלחמת העולם השנייה
מעמד ותיקי מלחמת העולם השנייה
קטגוריה:ישראל: הנצחת חיילים יהודים בצבאות זרים
יון מצולה

"יְוֵן מְצוּלָה" הוא שמה של כרוניקה שכתב הרב נתן נטע הנובר על גזירות ת"ח ת"ט. 

המחבר התגורר באיזיאסלב, משם נמלט עם פרוץ המרד למז'יבוז'. הרב הנובר היה עד ראייה למתרחש בעירו; את היתר השלים משמועות ומהעתקה ספרותית משלוש כרוניקות קודמות: "צוק העתים" למאיר בן שמואל משברשין (יצא ב-1650), "מגילת עיפה" לר' שבתי כהן (1651), ו"פתח תשובה" מאת גבריאל בן יהושע שוסבורג (1651). הרב הנובר תיאר את התקופה הסוערת שהחלה במרד חמלניצקי, בו תקפו הקוזאקים והטטרים מחאנות קרים את האיחוד הפולני-ליטאי, תוך שהם טובחים ביהודים וביתר האוכלוסייה. כמו כן תיאר את ההגנה על ערים בידי כוחות האיחוד, כולל היהודים. הספר התקבע בזיכרון ההיסטורי: הוא יצא ביותר מעשרים מהדורות ותורגם לכמה שפות. 

הרב הנובר נטה להגזים מאוד בקני-מידה מספריים וניסה, כסופרים אחרים בני זמנו, לקשור את קורבנות המאורעות למסורת האשכנזית של מוות על קידוש השם. בין היתר, דיווּחוֹ על הסירוב ההמוני להתנצר בטולצ'ין הוא כנראה העתקה מהתיעוד של מאיר בן שמואל על אירוע דומה בהומל. עד המאה ה-20 כמעט ולא היה היסטוריון יהודי שלא הסתמך על ספרו, אך במחצית השנייה של המאה הפחית המחקר המודרני בהערכת אמינותו המוחלטת של "יון מצולה". למרות זאת, הוא עודנו מקור חשוב אודות המאורעות.

== קישורים חיצוניים ==

* 
* 

===טקסט הספר===
* 
* [https://www.nli.org.il/he/books/NNL_ALEPH990013343160205171/NLI המהדורה המקורית (נדפסה בוונציה ב-1653) במאגר הספרים הסרוקים של הספרייה הלאומית].
* 
* 
* 
* 
* 

==הערות שוליים==

קטגוריה:כרוניקות של תולדות עם ישראל
קטגוריה:ספרי שנות ה-1650
קטגוריה:ספרים בעברית
אלפא

אָלפָא (אות גדולה: Α, אות קטנה: α, ביוונית: ἄλφα <small>אָ֫לפַה</small>) היא האות הראשונה באלפבית היווני. במערכת הספרות היווניות ערכה 1.

מקורה באות הפיניקית אלף (𐤀, 16x16px), ממנה התפתחה גם האות העברית א.<ref></ref> מקור הא' הפיניקית הוא באות הפרוטו-כנענית, שצורתה כראש אלוף (20px).

מהאות אלפא התפתחו (דרך שפות נוספות) האות הלטינית A והאות הקירילית А.

==שימושי האות אלפא==
* לשיטת רבי ישמעאל במסכת שקלים, שימשה האות אלפא לסימון קופת התרומות הראשונה לבית המקדש.
* בפיזיקה:
** α מציינת את קבוע המבנה העדין.
** קרינת α היא קרינה רדיואקטיבית שבה נפלטים גרעיני הליום מיסוד כבד.
** α מייצגת את מקדם ההתפשטות הקווית של חומר.
** α מייצגת את התאוצה הזוויתית של גוף.
*בביולוגיה בחיות חברתיות, זכר אלפא או נקבת אלפא הוא היחיד בקהילה המשמש כמנהיג. אם ההנהגה נעשית על ידי זוג, הם יכונו זוג אלפא.
* בגאומטריה אותיות קטנות ובפרט α משמשות לסימון זוויות.
*בתאולוגיה הנוצרית קשורה האות אלפא לישו, המצוטט בברית החדשה כאומר: .
*בסטטיסטיקה היא משמשת להצגת רמת המובהקות בבדיקת השערות.
*במוזיקה היא משמשת לסימון מוטיב מוזיקלי כלומר מספר צלילים המאפיינים את היצירה.
*באסטרונומיה, האות מסמלת את הכוכב הראשון בעוצמתו במערכת כוכבים. לדוגמה אלפא קנטאורי.

==קישורים חיצוניים==

== הערות שוליים ==

קטגוריה:אותיות ביוונית
קטגוריה:1 (מספר)
גמא

גמא (אות גדולה: Γ, אות קטנה: γ) היא האות השלישית באלפבית היווני. ביוונית עתיקה נהגתה כגימ"ל (IPA: /ɡ/). ביוונית מודרנית נהגית כגימ"ל רפה בעבר (IPA: /ɣ/ – כהגיית ע'ין בערבית). הצירוף γγ נהגה נְגְּ, כמו במילה "אנגליה". הצירוף γκ נהגה כגימ"ל בעברית. הצירוף γι נהגה כאות Y באנגלית. הצירוף γου משמש לתעתוק צליל W משפות זרות.

==התפתחות של האות==
האות התפתחה לאותיות הלטיניות C ו-G ולאות הקירילית Г.

==שימושי האות גמא==
*במתמטיקה:
**פונקציית גמא היא פונקציה שמרחיבה את המושג "עצרת" לשדה המספרים המרוכבים.
**האות גמא מסמלת את קבוע אוילר.
* בפיזיקה: 
** האות מייצגת את הקרינה האלקטרו-מגנטית המייננת – קרינת גמא.
** האות גאמא היא סמל לפוטון.
** האות מייצגת את מקדם ההתפשטות הנפחית של חומר.
** בתורת היחסות <math>\gamma = \frac{1}{\sqrt{1 - v^2 / c^2}}</math> פקטור לורנץ.
**במכניקה, בבעיית האוסצילטור ההרמוני, האות מייצגת את המקדם של הנגזרת שראשונה של המשתנה.
**מטריצות גאמה של דיראק.
** בגיאופיזיקה מסמלת את המפל האדיאבטי.
**גמא מסמלת משקל סגולי של נוזל/חומר בתחום ההידראוליקה.
**באסטרונומיה, האות מסמלת את הכוכב השלישי בעוצמתו במערכת כוכבים.
*בגמרא האות משמשת (תחת הכינוי "גאם") לתיאור צורה בעלת שתי צלעות עם זווית ישרה, או כדי לתאר אורך ורוחב של חפץ ("מידת גמיו").
**בהלכה, האות משמשת כדימוי לצורה ההנדסית של הזווית הישרה, לדוגמה: "הייתה עשויה כמין קשת או גאם", כלומר, עיר שנבנתה בצורה של שתי זרועות הנראות כמו האות היוונית "גאם" (הגדולה). וכן הרמב"ם בהלכות סוכה כתב: " היו לה שתי דפנות גמורות זה בצד זה כמין גם..."
**במדרש גם כן האות משמשת כדימוי לאותה צורה הנדסית, לדוגמה המרגלים ששלח משה לתור את ארץ כנען "הלכו בגבוליה באורך וברוחב כמין גאם"<ref>רש"י על </ref>
* במסחר באופציות: 
** האות גמא מייצגת את הרגישות של מחיר הנגזר ביחס לשינוי בערך נכס הבסיס.

==קישורים חיצוניים==

==הערות שוליים==

קטגוריה:אותיות ביוונית
קטגוריה:3 (מספר)
לואיס ליקי

לואיס סימור באזט ליקי (באנגלית: Louis Seymour Bazett Leakey; 7 באוגוסט 1903 - 1 באוקטובר 1972) היה ארכאולוג ופלאואנתרופולוג קנייתי ממוצא בריטי, שזכה להכרה בזכות עבודתו בתחום התפתחות האדם ביבשת אפריקה.

== חייו ==
ליקי נולד בעיירה קבטה שבקניה, למשפחה ממעמד בינוני. כל ילדותו עברה עליו באפריקה. כשגדל התעניין בבני הקיקויו, אחת מהקבוצות האתניות בקניה, ודיבר את שפתם ברהיטות כמו אנגלית. בגיל 13, לאחר שגילה במקרה כלי אבן עתיקים, החל לפתח את התעניינותו בארכאולוגיה, שנמשכה לאורך כל חייו. ליקי עבר לאנגליה, למד ארכאולוגיה באוניברסיטת קיימברידג' וסיים את הלימודים שם בשנת 1926. לאחר הלימודים, הוא גילה מספר שלדי אדם ואדם ניאנדרתלי באזור השבר הסורי-אפריקני, וניסה למיין את השלדים שמצא ולהבין את קשרם האבולוציוני לאדם המודרני. בין גילויו החשובים היה הפרנטרופוס, מן הומיניד חסון.

במסגרת עבודתו, בניסיון לגלות מידע על מוצא האדם המודרני, עסק בחקר קופים, בעיקר שימפנזות ואורנגאוטנים, באפריקה. במסגרת מחקרים אלה, 'גילה' ליקי את ג'יין גודול, תמך בה, ועזר לה ללמוד ולעלות במעמדה כחוקרת פרימטים.

לואיס ליקי התחתן עם מרי ליקי, שגילתה תגליות ארכאולוגיות חשובות ביותר על תקופת האבן הקדומה.
בנם הוא הפלאואנתרופולוג ריצ'רד ליקי.

לואיס ליקי מת בשנת 1972 כתוצאה מהתקף לב.

==משפחת ליקי==

== בתרבות ==
בסדרת הטלוויזיה המפץ הגדול, שמו האמצעי של אחד מהדמויות הראשיות בסדרה, לאונרד הופסטטר, הוא ליקי. הוא נקרא כך מכיוון שאביו עבד עם לואיס ליקי.

== ראו גם ==
* מיני הומינידים קדומים
* פלאואנתרופולוגיה

== קישורים חיצוניים ==

* [https://web.archive.org/web/20090505141526/http://www.kirjasto.sci.fi/leakey.htm ביוגרפיה של ליקי]
* [http://www.talkorigins.org/faqs/homs/lleakey.html מידע על לואיס ליקי]
* 
* 

לואיס
קטגוריה:ארכאולוגים בריטים
קטגוריה:פלאואנתרופולוגים
קטגוריה:חוקרי אבולוציה של האדם
קטגוריה:בריטים שנולדו ב-1903
קטגוריה:בריטים שנפטרו ב-1972
ארנביים

[[ארנבון מצוי]]
[[ארנב הנהרות]]
[[ארנבת הודית]]
Sylvilagus palustris
אַרְנָבִיִּים (שם מדעי: Leporidae), היא משפחה של יונקים מסדרת הארנבאים הכוללת את הארנבות ואת מיני הארנבים השונים.

== מאפיינים ==
אורך גופם של הארנביים מגיע לשישים סנטימטרים, והם ניכרים באוזניהם הארוכות, רגליהם האחוריות הארוכות מאוד, זנבם הקצר ופרוותם הרכה. מזונם כולל עלים, פירות, זרעים, פקעות ושורשים. חלק מהארנביים מתגוררים במחילות שהם חופרים ברגליהם הקדמיות, וחלקם חיים על פני הקרקע או במערות.

המשפחה כוללת אחד עשר סוגים, שמתוכם ניתנו לשלושה שמות עבריים: ארנבת, ארנבון וארנבון אמריקני.

תפוצתם של הארנביים היא כמעט בכל העולם, בעיקר באזורים הצפוניים של כדור הארץ.

הגדולה בארנביים היא ארנבת אירופאית (Lepus europaeus) שמגיעה למשקל 5 קילוגרם. הקטן ביותר הוא ארנב ננסי שמשקלו 300 גרם. בעבר היו מינים גדולים יותר כמו הנורלאגוס שהגיע למשקל 23 קילוגרם.

== מיון ==
*תת-משפחה Archaeolaginae - נכחדה
***סוג Archaeolagus
***סוג Hypolagus
***סוג Notolagus
***סוג Panolax
*תת-משפחה Leporinae
***סוג Alilepus - נכחד
***סוג ומין יחיד ארנב ננסי (Brachylagus idahoensis)
***סוג ארנב ננסי הולנדי (Netherland Dwarf rabbit) 
***סוג ומין יחיד ארנב הנהרות (Bunolagus monticularis)
***סוג ומין יחיד ארנבת אסמית (Caprolagus hispidus)
***סוג ארנבת (Lepus)
***סוג ארנב מפוספס (Nesolagus)
***סוג ומין יחיד ארנבון מצוי (Oryctolagus cuniculus)
***סוג נורלאגוס (Nuralagus) - נכחד
***סוג ומין יחיד ארנב אממי (Pentalagus furnessi)
***סוג Pliolagus - נכחד
***סוג Pliosiwalagus - נכחד
***סוג ומין יחיד ארנב אוגנדי (Poelagus marjorita)
***סוג Pratilepus - נכחד
***סוג ארנבת אדומה (Pronolagus)
***סוג ומין יחיד ארנבון געשי (Romerolagus diazi)
***סוג Serengetilagus - נכחד
***סוג ארנבון יער (Sylvilagus)
*תת-משפחה Palaeolaginae - נכחדה
***סוג Litolagus
***סוג Megalagus
***סוג Mytonolagus
***סוג פלאולאגוס (Palaeolagus)
**שבט Dasyporcina
***סוג Coelogenys
***סוג Agispelagus
***סוג Aluralagus
***סוג Austrolagomys
***סוג Aztlanolagus
***סוג Chadrolagus
***סוג Gobiolagus
***סוג Lagotherium
***סוג Lepoides
***סוג Nekrolagus
***סוג Ordolagus
***סוג Paranotolagus
***סוג Pewelagus
***סוג Pliopentalagus
***סוג Pronotolagus
***סוג Tachylagus
***סוג Trischizolagus
***סוג Veterilepus

==קישורים חיצוניים==

==הערות שוליים==

*
קטגוריה:בעלי חיים שתוארו ב-1817
קטגוריה:טקסונים שתוארו בידי גוטהלד פישר פון ולדהיים
ראג'ה ראם

רונלד רות'פילד (נולד ב-18 בדצמבר 1941; באנגלית: Ronald Rothfield) המוכר יותר בכינויו ראג'ה ראם (Raja Ram) הוא מוזיקאי ומייסד TIPWORLD, מותג אהוד בתרבות המוזיקה אלקטרונית.

== חייו ==
רולנד נולד במלבורן, אוסטרליה. בשנות החמישים עזב את אוסטרליה ויצא טיול ברחבי העולם. כשחזר למלבורן החל ללמוד בקונסרבטוריון של מלבורן בחליל וב-1965 עבר לניו יורק והתחיל ללמוד ג'אז, ובתחילת שנות השבעים הצטרף ללהקה Quintessence.

לאחר זמן קצר רונלד נאלץ לעזוב את קריירת הנגינה שלו, ועבר הסבה מקצועית לסוכן מכירות. בשנות השמונים החליט לחזור למוזיקה, אך בצורה שונה. הוא החל להתעניין במוזיקה אלקטרונית. רולנד היה בין הראשונים שהתחילו ליצור זרם חדש המכונה כיום טראנס פסיכדלי.

ראג'ה ראם התיידד עם גארהם ווד והם הקימו ביחד את המותג TIP WORLD והיום נחשב רונלד כאבי המוזיקה הפסיכדלית. כעבור זמן לא רב החל לשתף פעולה עם סיימון פוספורד והם הקימו ביחד את הרכב הטראנס-אלקטרוני שפונגל.

ראג'ה ראם מהווה והיווה חלק משלושה הרכבים מצליחים מאוד בעולם:

# Shpongle - הרכב המנגן פסייביאנט (אמביאנט פסיכדלי) וצ'ילאאוט ביחד עם סיימון פוספורד משנת 1996 עד היום.
# 1200 Micrograms - הרכב המנגן טראנס פסיכדלי ופול און טראנס ביחד עם GMS (באנזי וריקטם) ושיקגו משנת 1999 עד היום.
# The Infinity Project - הרכב שניגן טראנס גואה וטראנס פסיכדלי ביחד עם גראהם ווד.

==קישורים חיצוניים==

* [http://www.tipworld.co.uk/ TIP.World]
* נמרוד דביר, [http://www.nrg.co.il/online/47/ART2/123/378.html?hp=47&cat=309 מהראג'ה: ריאיון עם ראג'ה ראם], nrg, 23.6.2010

קטגוריה:אמני מוזיקה אלקטרונית
קטגוריה:אמנים הידועים בשם במה
קטגוריה:מוזיקאים אוסטרלים
קטגוריה:יוצרי מוזיקת טראנס
קטגוריה:אוסטרלים שנולדו ב-1941
שפרה וינשטוק אשכול

שפרה וינשטוק אשכול (27 בספטמבר 1924 – 2005) הייתה משוררת, סופרת ואמנית מהציבור החרדי.

== חייה ==
ילידת ירושלים, בת למקובל הרב חנוך חיים הכהן - מרבני הונגריה שעזב את כס רבנותו, עלה לירושלים וכיהן בה כראש כולל מונקאטש.

במשך עשרות שנים פרסמה שירים ופרוזה בעיתונות הדתית והכללית, בביטאונים ספרותיים ובשישה ספרים שהוציאה לאור. בשירתה וביצירתה שילבה את עולמה כבת "היישוב הישן" והשתייכותה לצבור החרדי-חסידי יחד עם פתיחות ורגישות לעולם המודרני.

ספריה: "ענבלים" (הוצאת עקד, 1974), "עיר אבנים כחולה" (טרקלין, 1980), "כנגד ארבע בנות" (הוצאת טרקלין, 1982), "הרוח במעגלים" (הוצאת בית היצירה, 1985), "כי זה כל האדם" (הוצאת בית היצירה, 1990), "אש לבנה" (הוצאת מבוע, 2003).

אודות סגנון כתיבתה כתב בן אחיה הרב שמואל אבידור הכהן על גב הספר "ענבלים":

בשנת תשמ"ג זכתה בפרס ע"ש השר חיים משה שפירא על ספריה "עיר אבנים כחולה" (שירה) ו"כנגד ארבע בנות" (פרוזה).

הייתה חברה ופעילה בארגונים שונים, ובהם אגודת הסופרים והמשוררים הדתיים ואיגוד נשים יוצרות. כמו כן הייתה חברת מערכת כתב העת לספרות ואמנות "מבוע".

בשנותיה האחרונות עסקה בציור, וציוריה הופיעו בתערוכות ובספר השירה האחרון שהוציאה.

אחד מבניה הוא הסופר והעיתונאי החרדי יאיר וינשטוק.

== קישורים חיצוניים ==
* 
* 

קטגוריה:אנשי היישוב ילידי הארץ
קטגוריה:חרדיות ישראליות
קטגוריה:משוררות כותבות עברית
קטגוריה:משוררים כותבי עברית
קטגוריה:משפחת וינשטוק
קטגוריה:נשות היישוב ילידות הארץ
קטגוריה:סופרות כותבות עברית
קטגוריה:סופרים כותבי עברית
קטגוריה:ישראלים שנולדו ב-1924
קטגוריה:ישראליות שנולדו ב-1924
קטגוריה:ישראלים שנפטרו ב-2005
קטגוריה:ישראליות שנפטרו ב-2005
גאליה (מושב)

גְּאַלְיָה הוא מושב במישור החוף התיכון, בין הערים יבנה לרחובות. גאליה משתייך לתנועת המושבים ושטחו כ-2,000 דונם. המושב משתייך למועצה האזורית גן רווה ופעיל בתנועת הצופים.

==היסטוריה==
המושב נוסד בדצמבר 1948 על ידי עולים חדשים מבולגריה. תחילה קיבל המושב את השם "יבנה א'" וב-1952 קיבל את שמו הנוכחי "גאליה". ב-1954 חובר לראשונה לרשת החשמל ונמסר למושב שטח פרדס לעיבוד. בשנים הראשונות היו במושב כ-100 משפחות שעסקו בעיקר בגידולי ירקות, אחר כך היה ענף הלול מקור הפרנסה העיקרי של המושב.

במאי 1992 קיבלה מועצת מינהל מקרקעי ישראל, אז בראשות שר השיכון אריאל שרון, את החלטה 533, החלטה שנועדה לעודד הפשרת קרקעות חקלאיות לבנייה למגורים למען העולים ממדינות חבר העמים. על פי החלטה זו, ניתן היתר למושבים ליזום תוכניות בנייה על קרקעות מינהל שאותן חכרו לצורך מטרות חקלאיות. ההחלטה בוטלה אחר כך, אך מושב גאליה, היה בין המושבים היחידים שהצליחו לנצל את ההחלטה. בשנת 1998 רכש המושב מהמינהל מאות דונמים של מקרקעות פרדסים שלו, שהופשרו לבניית כ־1,700 יחידות דיור, עבור 51% בלבד משוויין. בהמשך חבר המושב לחברות בנייה שונות, לצורך הקמת שכונה במקום, "רחובות ההולנדית" שבמערב העיר רחובות. על פי ההסכם, זכו חברי המושב בכ־30% מכלל התמורות, שהוערכו ב־400 מיליון דולר לפי ערכי אותן שנים. חלק ניכר מחברי המושב העדיפו לקבל את חלקם בצורת דירות בשכונה, שכללו גם דירות בבנייה רוויה וגם קוטג'ים, על מנת שישמשו את הזוגות הצעירים יוצאי המושב.

בשנות ה-2000 שינה המושב את אופיו, רבים מהתושבים הפסיקו לעסוק בחקלאות, הוקמה תחנת דלק ומסעדה ובחלק מהמשקים הוקמו מחסנים ובתי מלאכה.

==קישורים חיצוניים==

*[http://www.ganrave.org.il/?view=pages&id=24 אתר המועצה האזורית גן רווה]
* 
* 

==הערות שוליים==

 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מושבים
קטגוריה:מושבי תנועת המושבים
קטגוריה:יישובים שהוקמו ב-1948
מפגשיר

מפגשיר היא תוכנית טלוויזיה מוזיקלית ששודרה בערוץ מוזיקה 24 בשנת 2005. שם התוכנית הוא הלחם של המילים "מפגש" ו"שיר". בכל פרק בתוכנית מתועדת פגישה בין שני יוצרים מוזיקליים, לרוב מסגנונות מוזיקליים שונים, שבה הם מקליטים שיר מקורי וחדש.

==שיתופי פעולה מהתוכנית==
*שלומי סרנגה ויזהר אשדות - נערה מהצפון
*דודי לוי ויסמין לוי - תפילה חילונית
*רונה קינן וגידי גוב - הריקוד המוזר של הלב
*קורין אלאל וMC קרולינה - ביד הבריאה
*יגאל בשן ופיטר רוט - רק רוצה להתחתן
*דניאל סלומון ורינת בר - סוף הקיץ
*אבי מסיקה ויהלי סובול - כלב זקן
*איזבו ושוטי הנבואה - הוא
*יהודית רביץ ואהובה עוזרי - האיש ההוא
*כנסיית השכל ואסטרל פרוג'קשן - השיר מהגן
*יוסי בנאי ומיכה שטרית - תרנגול כפרות

השירים "הוא" של איזבו ושוטי הנבואה, "השיר מהגן" של כנסיית השכל ואסטרל פרוג'קשן ו"רק רוצה להתחתן" של יגאל בשן ופיטר רוט יצאו לרדיו ונהיו להיטים. גם השירים "הריקוד המוזר של הלב" של רונה קינן וגידי גוב ו"האיש ההוא" של יהודית רביץ ואהובה עוזרי זכו להצלחה גדולה. השיר "הוא" זכה בתואר שיר השנה בטקס פרסי ערוץ המוזיקה בשנת 2005. השיר "תרנגול כפרות" הוא השיר האחרון שהקליט יוסי בנאי.

==ראו גם==
* שניים (תוכנית טלוויזיה)

==הערות שוליים==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 24: תוכניות וסדרות
קמטים

קמטים על אצבע בעקבות מגע ממושך עם מים.
קמטים הם קפלים בעור. לרוב כתוצאה מהזדקנות: עם השנים, העור האנושי משתנה ומפסיק להיות מתוח. הקמטים הם תוצאה של פגיעה מצטברת בסיבי הקולגן והסיבים האלסטיים בדרמיס ונגרמים בעיקר בעקבות חשיפת יתר לשמש וגם בהשפעתם המצטברת של כוח המשיכה ותנועות שרירי הפנים. הקמטים מתחלקים לקמטי הבעה (הקמטים בפנים בצידי האף, במצח ובין הגבות) ולקמטים קטנים יותר הקיימים בעיקר באזורים החשופים לשמש. קמטים מעידים על עור לא בריא. סוג אחר של קמטים הם קמטים זמניים הנוצרים בעור כתוצאה ממגע עם מים. בחלקים נרחבים של התרבות המערבית, הקמטים נחשבים לפגם ביופי.

==מניעה ==
ישנם אנשים המנסים, מהסיבות שהוזכרו לעיל, למנוע או להפחית היוצרות קמטים . על ידי נקיטת אמצעים המונעים חשיפה ונזקי קרינה מהשמש כגון : לבישת בגדים ארוכים, חבישת כובע, ושימוש בקרמים למיניהם - קרם לחות, קרם אנטי-אייג'ינג, וקרם הגנה לעור .

== טיפול ==
ניתן להזריק לעור בוטולינום טוקסין. הבוטולינום טוקסין הוא חומר שנכנס לשימוש ברפואה בשנות ה־70, בעיקר לתיקון מצבים של עין עצלה או פזילה. הוא יעיל במיוחד לקמטי הבעה. הבוטולינום טוקסין הוא רעלן היכול בכמויות קטנות להרפות פעילות של שרירי הבעה הפועלים פעילות יתר ועל ידי כך להפחית או להעלים קמטים מסוימים לתקופה של 4-5 חודשים. התכשיר הידוע ביותר מסוג זה מכונה "בוטוקס" ומיוצר על ידי חברת אלרגן.

לא ניתן להשתמש בטיפולי בוטוקס להפחתת קמטים סטטיים אשר לא מושפעים מתנועות שרירי הפנים או לקמטים מאוד עדינים שקשורים למבנה העור.

שיטה נוספת להפחתת מראה הקמטים היא הזרקת חומר מילוי מתחת לקמט. טיפול זה מתאים לכל קמט ולא רק לקמטי הבעה כמו הבוטוקס.

קיימים מספר רב של חומרי מילוי הנבדלים אחד מהשני בצמיגות, משך הזמן שהם נותרים יעילים בעור, והסיכונים הכרוכים בהם. חומרים שנשארים בעור לתמיד כמו סיליקון עלולים לגרום לתופעות לוואי קבועות ולכן כמעט ואינם בשימוש. ככלל מעדיפים היום שימוש בחומרים שנספגים בעור ולכן בטוחים יותר לשימוש. 

רוב זריקות חומרי המילוי שנמצאות בשימוש כיום מורכבות מחומצה היאלורונית. חומצה זו קיימת באופן טבעי בגופינו ומהווה חלק מרקמות החיבור בעור ובפרקים. לשימוש בהזרקה היא מסונתזת במעבדה בשיטות של הנדסה גנטית. החומר מגיע בדרך כלל כג'ל שקוף. ישנם מספר סוגים שההבדל ביניהם הוא גודל חלקיקי הג'ל. חלקיקים גדולים יותר מתאימים להזרקה עמוקה לקמטים גדולים ואילו תכשירים עם חלקיקים קטנים יותר מתאימים להזרקה לקמטים קטנים יותר. 

משך ההזרקה הוא כ־30 דקות. 
כאשר מזריקים חומר מילוי לשפתיים מקובל לאלחש בהזרקה מקומית של לידוקאין (כמו זריקה אצל רופא שיניים). בשאר מקומות ההזרקה בפנים מספיקה מריחה של קרם מאלחש כ־40 דקות לפני הטיפול. התוצאות מחזיקות מעמד בין 6 ל־12 חודשים לפי סוג החומר המוזרק.

==קמטים כתוצאה ממגע עם מים==
הרטבה ממושכת של גוף אנושי גורמת להופעת קמטים זמניים. מחקר שהתפרסם בשנת 2001 מעלה השערה כי קמטים בכפות הידיים ובכפות הרגלים, הנוצרים ממגע עם מים, נועדו לשפר את אחיזת השטח של הכפות בסביבה מימית. המחקר מראה כי המבנה של הקמטים מותאם לשיפור האחיזה, וכמו כן מחקרים שנערכו בשנות ה-30, מצביעים על כך שהקמטים לא נוצרים כאשר יש פגיעה עצבית באזור.

==קישורים חיצוניים==

==הערות שוליים==
 

קטגוריה:מערכת הכסות
גרדת

גרדת או סקביאס (Scabies) היא מחלת עור הנגרמת על ידי אקרית טפילית קטנה (אינה נראית בעין בלתי מזוינת) בשם , המתבטאת בגרד חריף.

המחלה שכיחה במיוחד אצל אנשים החיים בתנאי תברואה לקויה, אך מאחר שהיא מאוד מידבקת, גם אנשים ששומרים על היגיינה עלולים להידבק בה. מקומות טיפוסיים שבהם קיימות בעיות של הדבקה חוזרת ונשנית הם בתי אבות, בתי חולים ומחנות צבא. הצוות המטפל באנשים מבוגרים בבתי אבות, או בני משפחה של חולים, הם בעלי סיכוי גבוה להידבק במחלה.

גרדת יכולה לפגוע בכל אדם ובכל גיל.

==הטפיל גורם המחלה==
המחלה נגרמת על ידי Sarcoptes scabiei, קרדית החודרת לתוך העור ומטילה שם ביצים רבות. נוכחות הטפיל והביצים במחילות הדקות שהוא חופר בעור גורמת לגרד עז המתגבר בלילה. במקום החדירה לעור ניתן לראות קשריות אדומות קטנות הדומות לעקיצת יתוש. אורך הקרדית הבוגרת ממין נקבה הוא 0.3 עד 0.45 מילימטר ורוחבה 0.25 עד 0.35, ואילו הזכרים קטנים בכמחצית.

הטפילים הגורמים לגרדת מעדיפים לחדור לאזורי הקפלים בעור ולמקומות שבהם העור דק, לכן נגעי הגרדת מצויים בעיקר בין אצבעות הידיים, בקפלי המותניים, בשורשי כפות הידיים, בקפלי בתי השחי, סביב הפטמות ועל ראש איבר המין של הגבר.

אצל תינוקות ניתן לראות נגעים גם בעור הפנים ובכפות הידיים והרגליים. סימני החדירה של הטפילים אינם בולטים, ולכן עוברים בדרך כלל מספר שבועות עד שניתן לאבחן את הגרדת.

אוכלוסיית הקיפודים בישראל נגועה קשות בטפיל כתוצאה מהקשר בינם לחתולים. האכלת חתולים משוטטים גורמת לגידול באוכלוסיית הקיפודים. אלה, ניזונים ממזון שהותירו אחריהם חתולים, וכאשר חתולים מותירים בסביבות המזון את הטפיל שהם נושאים, נדבקים בו הקיפודים<ref></ref>.

==טיפול==
הטיפול בגרדת חייב להיות קפדני ולכלול גם את בני המשפחה שאינם מתגרדים. בשלבים הראשונים להדבקה בגרדת אין עדיין תחושת גרד, ולכן בני המשפחה שנדבקו ואינם מתגרדים עלולים בכל זאת להיות חולים בהמשך ולהדביק חזרה את בני המשפחה שכבר קיבלו טיפול.

הטיפול כולל מריחת משחה (ובה גופרית או מינון נמוך של חומר קוטל חרקים) על הגוף כולו, מכף הרגל ועד הסנטר, וחזרה על הטיפול מדי כמה ימים, כדי לוודא שהטפילים הבוקעים מהביצים מומתים אף הם. כדי למנוע הדבקה מביצים שהתפזרו, יש לכבס את כלי המיטה במים בטמפרטורה גבוהה, עד כדי הרתחה.

ישנם דיווחים על טיפולים המתאפשרים בים המלח או בכל אזור שבו קיים בקרקע מצבור של גופרית. אם מושחים את הגוף כולו בבוץ גופריתי (הבוץ הקיים על חוף ים המלח) במשך שלושה ימים או יותר ניתן לטפל באופן אפקטיבי במחלה.

==קישורים חיצוניים==

* 
* 
* 

== הערות שוליים ==

קטגוריה:מחלות זיהומיות וטפיליות
קטגוריה:מחלות עור והרקמה התת-עורית
קטגוריה:מחלות וזיהומים המועברים במגע מיני
פימו

חתיכות פימו
יצירת עוגייה מפימו
פימו (FIMO) הוא סוג של חומר פולימרי המיועד לעיצוב המשווק על ידי מותג מכשירי הכתיבה הגרמני שטדלר (Staedtler). הניסויים בפימו החלו בשנת 1939 על ידי קתה קרוזה (Kaethe Kruse). המשפחה החלה בשיווק החומר בשנת 1954 תחת השם FIMOIK. באותה תקופה החל יבוא מוצרים לארץ על ידי צעצועי האן. בשנת 1964 קנתה חברת אברהרד פאבר (Eberhard Faber) את כל הזכויות על החומר, וכעבור שנתיים החלה בשיווק החומר תחת השם המקוצר פימו. ב-1978 הפכה אברהרד פאבר לחלק מחברת שטדלר והחל משנת 2010 משווק פימו תחת המותג שטדלר.

על אף שקיימים כמה סוגים של חומר פולימרי, פימו ידוע כנוח ביותר לעיבוד ולשימוש. למרות שישנם עוד סוגים של חומר פולימרי המיועד לעיצוב, הפימו הוא המוכר מביניהם ושמו הפך בשימוש עממי לשם הכללי של חומרים אלה. הפימו של שנות התשעים נקרא פימו קלאסי.

פימו קיים במגוון צבעים וגימורים. ניתן ליצור בעזרתו תכשיטים, פסלונים ואביזרים שונים. אחד השימושים לחומר הוא בניית מיניאטורות.

לאחר שעוצב הפימו לצורתו הרצויה מחממים אותו בתנור ביתי במשך כ-30 דקות בטמפרטורה נמוכה על מנת להקשות אותו.
אפשר לחתוך ולצבוע את הפימו רק לפני החימום כיוון שבחום הוא מתקשה ואינו ניתן עוד לעיבוד.

==ראו גם==
* פלסטלינה

== קישורים חיצוניים==

* 
* [http://www.jaedworks.com/clayspot/polyclay-faq/index.html שאלות ותשובות על חומר פולימרי] 

קטגוריה:אמנות: חומרי גלם
קטגוריה:צעצועים
קטגוריה:פולימרים
הר וגיא

הר וגיא הוא חטיבת ביניים ובית ספר תיכון אזורי על גדת נחל דן, בקיבוץ דפנה שבגליל העליון. בבית הספר לומדים כ-1,100 תלמידים מיישובי האזור.

בית הספר "הר וגיא" נוסד בסוף שנות ה-50 של המאה ה-20, כבית חינוך משותף לשלושה קיבוצים: דפנה, הגושרים ומנרה, ושמו נקרא כך משום ששילב תלמידים מעמק החולה ומהרי נפתלי. במהלך שנות ה-60 וה-70 הצטרפו אליו כל קיבוצי הקיבוץ המאוחד מאצבע הגליל ומרמת הגולן, בעוד קיבוצי איחוד הקבוצות והקיבוצים ומושבי האזור הקימו בית ספר אזורי משלהם ("עמק החולה") בכפר בלום; ואילו קיבוצי השייכים לתנועת הקיבוץ הארצי הקימו את המוסד החינוכי "עינות ירדן" בעמיר. בעקבות איחוד התנועה הקיבוצית וטשטוש ההבדלים בין התנועות, לומדים כיום ב"הר וגיא" תלמידים מיישובים נוספים באזור, כולל מספר מושבים.

בית הספר שייך למחוז ההתיישבותי ועשייה גדולה מאד בתחום הלמידה מרחוק ותכנים אחרים הקשורים בלמידה משמעותית דיגיטלית.

את תורת הלמידה שפותחה בבית הספר מאמצים כעת גם במקומות נוספים, ועל סמך הניסיון שנרכש בו פותחה במחוז הצפון של משרד החינוך תוכנית היערכות לשעת חירום, שתיושם במקרה שבו הלימודים יושבתו עקב הרעה במצב הביטחוני.

בנוסף, מפעיל בית הספר תחנת רדיו אזורית ניסיונית, בחסות קול ישראל, מנהלת בית הספר כיום היא רוית רוזנטל.

אולם הספורט העגול הייחודי של בית הספר נבנה על ידי הקבלן יהודה שפיגל, בשיטה ייחודית שהביא לארץ מאיטליה - במסגרתה נופח בלון גומי גדול לצורת כיפה, כשעליו הותז בטון. ביולי 2024 נפגע המבנה מטיל שנורה על ידי חזבאללה במלחמת חרבות ברזל.

==קישורים חיצוניים==

* [http://www.har-vagai.org.il/ אתר האינטרנט של בית הספר "הר וגיא"]
* 
* 

==הערות שוליים==

קטגוריה:תיכונים אזוריים
קטגוריה:דפנה (קיבוץ)
קטגוריה:חינוך בקיבוץ
המכונה המופלאה (סדרת משחקים)

[[צילום מסך מהמשחק "המכונה המופלאה" 1]]
[[צילום מסך מהמשחק המכונה המופלאה 2]]
המכונה המופלאה (באנגלית: The Incredible Machine, ובראשי תיבות TIM) היא משחק מחשב מסוגת משחקי החשיבה מתוצרת חברת Sierra On-Line. החברה יצרה שש גרסאות של המשחק, שיצאו בין השנים 1993-2001. המשחק ממחיש עקרונות פיזיקליים כגון גלגלי שיניים, מכניקה פשוטה, אופטיקה ועוד. 

מטרת השחקן היא להשתמש בכלים ומכשירים העומדים לרשותו על מנת לגרום לתגובת שרשרת שתביא לתוצאה רצויה. קיימות משימות בדרגת קושי העולה בהדרגה (בהן על השחקן לבצע משימה כלשהי באמצעות אוסף כלים מוגבל העומד לרשותו), וכן אפשרות ליצור מכונה באמצעות שימוש חופשי בכל הכלים.

דוגמה למשימה ופתרונה: על השחקן לגרום לחתול לנוע. הכלים שעומדים ברשותו הם כדור טניס, פנס, זכוכית מגדלת, תותח ודג באקווריום. עזיבת כדור הטניס מעל לפנס תגרום להדלקתו, כאשר הכדור יפול ויפעיל לחץ על מתג הפנס. את זכוכית המגדלת יש להציב בין הפנס לתותח. קרני האור יתרכזו וידליקו את פתיל התותח. הפגז שיפלט מהתותח יפגע באקווריום עם הדג והוא יישבר. החתול שיבחין כעת בדג המשוחרר יתקרב לעברו. 

בגרסה השנייה של המשחק נוספו מכשירים נוספים ושופרה הגרפיקה. כמו כן, נוספו תכונות פיזיקליות שונות לאובייקטים במשחק. למשל, אפשר לבחור כדור מגומי, ולשנות את מצב האלסטיות שלו, את הצפיפות שלו, מסתו ומידת החיכוך שלו עם חומרים אחרים, והתנהגותו משתנה בהתאם. תוספת אחרת בגרסה השנייה היא האפשרות ללחוץ על כל אובייקט ולקרוא עליו בטרם השימוש בו.

בשתי הגרסאות של המשחק יש מספר רב של חידות. במשחק הראשון יש 87 חידות, המסודרות בשלבים, כאשר מתחילים מהקל ועם כל התקדמות בשלב ניתן להתקדם לשלב הבא, ואם לא מצליחים אפשר לדלג. במשחק השני מחולקות החידות לקטגוריות: משימות קלות, בינוניות, קשות וקשות מאוד.

בשתיים מגרסאות המשחק, (1993) Sid & Al's Incredible Toons ו- (The Incredible Toon Machine (1994, הומרה האנימציה הריאליסטית-כביכול באנימציה נוסח לוני טונס. הדמויות המרכזיות בו היו החתול אל והעכבר סיד. כמו כן, כמצופה מסרט מצויר, גם חפצים ומכשירים במשחק קיבלו חיים ונופך קומי. למרות זאת, הקונספט נשאר דומה - המטרה נותרה כשהייתה, והעקרונות המכניים (בניגוד לאנימציה) נותרו אמינים למדי.

==המשחקים==
<div class="mw-content-ltr">
*The Incredible Machine (1992)
*The Even More Incredible Machine (1992)
*Sid & Al's Incredible Toons (1993)
*The Incredible Toon Machine (1994)
*The Incredible Machine 2 (1994)
*The Incredible Machine 3 (1995)
*Return of the Incredible Machine: Contraptions (2000)
*The Incredible Machine: Even More Contraptions (2001)
</div>

==ראו גם==
* מכונת רוב גולדברג
==קישורים חיצוניים==
* [https://web.archive.org/web/20131010062146/http://www.games.co.il/article5400.html ביקורת המשחק] - במדור "ביקורטרו" באתר המשחקים Games.co.il (עברית).

קטגוריה:משחקי Sierra Entertainment
קטגוריה:משחקי וידאו משנת 1992
קטגוריה:משחקי וידאו משנת 1993
קטגוריה:משחקי וידאו משנת 1994
קטגוריה:משחקי וידאו משנת 1995
קטגוריה:משחקי וידאו משנת 2000
קטגוריה:משחקי וידאו משנת 2001
קטגוריה:משחקי חשיבה ממוחשבים
קטגוריה:סדרות משחקי וידאו
התמצאות (סיירות)

התמצאות היא מיומנות במציאת מקומות, ניווטים, הגעה לנקודות ומיקום אל מול מפה. תחום זה נחקר, בין היתר, על ידי הגאוגרפיה הקוגניטיבית. 

==סוגי התמצאות==
מקובל להבחין בין התמצאות במרחב פתוח, במרחב עירוני ובמרחב סגור (פנים של מבנה, למשל).

=== התמצאות במרחב הפתוח ===
*התמצאות יום - מציאת רוחות השמיים ביום. העזרות הן בשמש והן בגופים טבעיים כמו ים או רכס הרים (לדוגמה - הים התיכון נמצא במערב ברוב הנקודות בישראל, ואילו הכנרת נמצאת ממערב רמת הגולן). 
*התמצאות לילה - התמצאות באמצעות גרמי שמים; העזרות בכוכבים ובגופים שמימיים אחרים (הירח למשל) למציאת הצפון. מצריכה הכרת מערכות כוכבים.
*ניווטים - הגעה מנקודה אחת לשנייה, תוך כדי הסתייעות בגורם חיצוני כגון מפה, תרשים דרך, מצפן.

=== התמצאות במרחב העירוני ===
במובנים רבים ההתמצאות במרחב העירוני דומה להתמצאות במרחב הפתוח, בכל האמור בזיהוי כיוונים ושימוש במפה. עם זאת, המרחב העירוני כולל מרכיבים שונים מהותית כגון שילוט, סוגי מרחבים (רחובות ראשיים ומשניים, כיכרות), מבנים ואוכלוסייה ייחודיים לאזורים מסוימים, ועוד. המיומנות של התמצאות במרחב עירוני כוללת גם שימוש בתחבורה ציבורית, איתור בתי עסק (למשל מציאת מסעדה או פארק בעיר זרה). ניתן גם להחשיב בטיחות בדרכים כמיומנות עירונית.

=== התמצאות במרחב סגור ===
התמצאות במרחבים סגורים נדרשת בדרך כלל במבנים גדולים, אך יש לה משמעות גם במקומות קטנים יחסית. ההתמצאות נובעת מהכרת העקרונות של סוג המבנה - למשל במרכזי קניות קיימת חלוקה לאזורים שונים (הסעדה, חנויות, בידור, שירותים) אשר היכרות עמה מקלה מאוד על ההתמצאות. בניגוד להתמצאות במרחב, במבנים לא קיימת אפשרות להיעזר בכיווני רוחות או בטופוגרפיה. במבנים מורכבים המשרתים ציבור רחב (כבית חולים או תחנות משטרה) מותקנים לא פעם עזרי התמצאות כגון שלטי הכוונה ואף סימון בצבע של מסלולים בתוך המבנה.

==יישום התמצאות בקבוצות מודרכות==

התמצאות וניווט הן מיומנויות מורכבות הנלמדות באופן הדרגתי. 
בתנועות נוער וחוגי סיירות, הפעלות התמצאות קלאסיות מבוצעות הן בטיולים ארוכים והן בקצרים, כאשר הדגש של הטיול הוא המסלול -מעבר בנקודות ציון שונות כגון כיפה, פיצול ואדיות וכו'. ההתמצאות הקלאסית בלילה עוסקת בניווט על פי הזיכרון, תוך תצפית כוכבים לשם קביעת הכיוון (תצפית כוכבים שאינה לשם קביעת כיוון נכללת בתחום השדאות ולא התמצאות). הפעלות קלאסיות נוספות להתמצאות: בניית שולחן חול, סקירת השטח, בניית מצפן. 

במהלך הפעלות אלו מתמודד החניך עם האתגרים שמוצבים לו על ידי המדריך והטבע. התמצאות מאפשרת הן התמודדות אישית עם האתגר, והן התמודדות קבוצתית - חניך היודע לנווט ילמד חניך אחר את יסודות הניווט. ההתמצאות יוצרת חוויה של קשר בלתי אמצעי עם הטבע.

קטגוריה:סיירות
קטגוריה:ניווט
שמואל דוד הלברשטאם

רבי שמואל דוד הלברשטאם הוא אחד משני האדמו"רים של חסידות צאנז-קלויזנבורג. מרכז החסידות שבראשותו בשכונת בורו פארק שבברוקלין.

== ביוגרפיה ==
נולד לרבנית חיה נחמה ולאדמו"ר הקודם מצאנז-קלויזנבורג רבי יקותיאל יהודה הלברשטאם, . נקרא על שם אבי אמו, רבי שמואל דוד אונגר מנייטרא.
האדמו"ר מבאבוב (משמאל) - נשיאי הכבוד של כולל חבת ירושלים]]
נשוי לציפורה בת הרב אהרן וידר אב"ד לינז, שהיה דיין בבית דין צדק צאנז קלויזנבורג במשך 60 שנה .

לאחר פטירת אביו בתמוז ה'תשנ"ד התמנה לאדמו"ר מצאנז קלויזנבורג.

מוסדות התורה והחינוך של החסידות בראשותו כוללים תלמודי-תורה, ישבות קטנות וישיבה גדולה הקרויה מתיבתא ,בתי-ספר לבנות, כולל אברכים ומפעלי חסד רבים. המוסדות שוכנים בבורו פארק, ויליאמסבורג, מונסי, לייקווד ומונטריאול. בישראל יש לו בתי כנסת בירושלים, ובבני ברק ובבית שמש.

הרב הלברשטאם הוא נשיא מפעל הש"ס בארצות הברית ונשיא הכבוד של כולל חבת ירושלים. חצרו שלו מונה מאות משפחות.

נוהג לומר פלפולים ארוכים במהלך עריכת הטיש. תפילותיו אורכות שעות ארוכות. 

האדמו"ר התפייס עם אדמור"י שני פלגי חסידות סאטמר, האחים, רבי אהרן טייטלבוים ורבי יקותיאל יהודה טייטלבוים, לאחר שנות נתק בין החצרות.

==קישורים חיצוניים==

== הערות שוליים ==

קטגוריה:ניו יורק: אישים
שמואל דוד
קטגוריה:אדמו"רים אמריקאים
קטגוריה:משפחת טייטלבוים
קטגוריה:חסידות צאנז-קלויזנבורג
קטגוריה:נשיאי כולל חבת ירושלים